L 28/18
SK
Úradný vestník Európskej únie
31.1.2023
Článok 10 Obmedzenia rybolovného úsilia v divízii ICES 7e 1.
V prílohe II sa na obdobie uvedené v článku 1 ods.
2 písm.
b) stanovujú technické aspekty práv a povinností pre hospodárenie s populáciou soley európskej v divízii ICES 7e. 2.
Komisia môže na žiadosť členského štátu v súlade s bodom 7.4 prílohy II prijať vykonávací akt, ktorým pridelí tomuto členskému štátu dodatočný počet dní na mori nad rámec dní uvedených v bode 5 prílohy II, počas ktorých môže byť rybárske plavidlo, ktoré sa plaví pod jeho vlajkou a má na palube akýkoľvek regulovaný výstroj, prítomné v divízii ICES 7e.
Komisia prijíma uvedený vykonávací akt v súlade s postupom preskúmania uvedeným v článku 57 ods. 2 3.
Komisia môže na žiadosť členského štátu prijať vykonávací akt, ktorým pridelí danému členskému štátu maximálne tri dni v období od 1. februára 2023 do 31. januára 2024, o ktoré sa navýši počet dní uvedený v bode 5 prílohy II, počas ktorých môže byť rybárske plavidlo na základe programu na posilnenie prítomnosti vedeckých pozorovateľov uvedeného v bode 8.1 prílohy II prítomné vo vodách divízie ICES 7e.
Tieto dni pridelí na základe opisu, ktorý daný členský štát predložil v súlade s bodom 8.3 prílohy II, a po konzultácii s výborom STECF.
Uvedený vykonávací akt sa prijme v súlade s postupom preskúmania uvedeným v článku 57 ods.
2
Článok 11 Opatrenia týkajúce sa rybolovu morony európskej v divíziách ICES 4b, 4c a 6a a podoblasti ICES 7 1.
Rybárskym plavidlám Únie, ako aj komukoľvek, kto prevádzkuje komerčný rybolov z pobrežia, sa zakazuj loviť moronu európsku (Dicentrarchus labrax) v divíziách ICES 4b a 4c a v podoblasti ICES 7 alebo ponechávať na palube, prekladať, premiestňovať alebo vyloďovať jedince morony európskej ulovené v týchto oblastiach. 2.
Zákaz stanovený v odseku 1 sa nevzťahuje na vedľajšie úlovky morony európskej pri činnostiach komerčného pobrežného lovu sieťami.
Táto výnimka sa vzťahuje na historické počty plážových sietí stanovené na úrovniach z obdobia pred rokom 2017.
Činnosti komerčného pobrežného lovu sieťami sa nesmú zameriavať na moronu európsku a vylodiť sa môžu iba jej nezamedziteľné vedľajšie úlovky. 3.
Odchylne od odseku 1 môžu v januári 2023 a od 1. apríla do 31. decembra 2023 rybárske plavidlá Únie v divíziách ICES 4b, 4c, 7d, 7e, 7f a 7 h loviť moronu európsku a ponechávať na palube, prekladať, premiestňovať alebo vyloďovať jedince morony európskej ulovené v uvedenej oblasti týmto výstrojom a v rámci týchto obmedzení: a) vlečnými sieťami na lov pri dne (33) v prípade nezamedziteľných vedľajších úlovkov, ktorých množstvo nepresiahne 3,8 tony na rybárske plavidlo a na rok a 5 % hmotnosti celkového úlovku morských organizmov na palube ulovených dotknutým rybárskym plavidlom počas jedného rybárskeho výjazdu; b) záťahovými sieťami (34) v prípade nezamedziteľných vedľajších úlovkov, ktorých množstvo nepresiahne 3,8 tony na rybárske plavidlo a na rok a 5 % hmotnosti celkového úlovku morských organizmov na palube ulovených dotknutým rybárskym plavidlom počas jedného rybárskeho výjazdu; c) háčikmi a lovnými šnúrami (35) najviac 6,2 tony na rybárske plavidlo; d) osadenými žiabrovkami (36) v prípade nezamedziteľných vedľajších úlovkov, ktorých množstvo nepresiahne 1,6 tony na rybárske plavidlo.
Výnimky uvedené v prvom pododseku písm.
c) sa vzťahujú na rybárske plavidlá Únie, ktoré zaznamenali úlovky morony európskej ulovenej háčikmi a lovnými šnúrami od 1. júla 2015 do 30. septembra 2016.
(33) (34) (35) (36)
Všetky druhy vlečných sietí na lov pri dne (OTB, OTT, PTB, TBB, TBN, TBS a TB).
Všetky druhy záťahových sietí (SSC, SDN, SPR, SV, SB a SX).
Všetky lovné šnúry alebo udice (LHP, LHM, LLD, LL, LTL, LX a LLS).
Všetky osadené žiabrovky a pasce (GTR, GNS, GNC, FYK, FPN a FIX).